open-index/open-wikipedia-markdown huggingface dataset:
Doris Benmaman

**Doris Benmamán** es una kantadera de musika en lingua djudeo-espanyola, espesialmente en haketia i endemás tanyedora de laud.

Doris Benmamán nasió en la sivdad de Caracas, en una famiya sefardi de Marroko. Aprendio a tanyer la gitara klásika kon el profesor Jose Gregorio Guanchez i el laut kon el profesor Ruben Riera, i es profesora de Músika Antika, espesialista en instrumentos de kuédras punzadas de la "Hochschüle für Musik" (Eskola Superior de Musika) de Trossingen, Almania. Doris es konosida por ser una kantadera ke endemas tanye el instrumento kuando eya kanta.

Endemas, tiene estudios de Músika de Kámara en la Schola Cantorum Basiliensis en Basilea, Suisa, i de Kanto con el maestro Richard Levitt. La su kariera komo kantadera la yeva endjunto a la kariera komo direktora de koros. Fue direktora fondadora del koro djovenil de la “Schola Cantorum de Caracas”  i de la koral de Profesores del lisé "Moral y Luces Herzl-Bialik" en Venezuela, una de las eskolas djudias de la sivdad, ansina komo kas korales de Steintaat i de Weiningen en Suisa.

## Diskografiya
*De tu boca al cielo (2008). Publikado por el Sentro de Estudios Sefardis de Caracas.

## Referensias


Kateggoría:Muzika sefaradi
Kateggoría:Vikipedya:AY

Kateggoría:Haketia
Isaac Newton

Sir **Isaac Newton** fue un físiko, filósofo, inventor, alkimista, matemátiko i teologo ingléz, otro de los *Philosophiae naturalis principia mathematica*, más konosidos komo los *Principia*, ande deshkribio la ley de gravitasyon universala i establesyo las bazas de la Mekánika Klásika mediante las leyes ke levan el su nombre. Entre sus otronos deshkuvrímientos sentifikos destakan los lavóros sovre la naturesa de la luz i la óptika (ke se prezentan prinsipalmente en su ovra Optiks) i el dezvelopo del kalkulo matemátiko.

Kateggoría:Vikipedya:Artikolos kon grafia ladina
Katēggoría:Físikos
Katēggoría:Teologos
Katēggoría:Matematikos
Katēggoría:Inglezes anglikanos
Kristianizmo

El **Kristianizmo** es una relijion monoteista de orijin djudio ke se basa en su rekonosimiento a Yeshu de Nazaret, el Kristo komo el su fondador, yamado Mashiah, la figura sentrala. Kon mas de 2.100 milyones de kreyentes, o serka de una treséra parte de la povlasion mondiala; es konsiderada la relijion del mundo kon mas segidores. Ariento de los sus escritos sagrados, esparte kon el Djudaismo el Tanah. Por este motivo es yamada Relijion Avraámika endjuntamente kon el Djudaismo i el Islam.

## Ramas del Kristianismo

El kristyanismo se ankontra dividido en varias ramas, las kualas aparesieron por kavza de diferensias en Konsehos relijiozos de la Kilisia primitiva (Efeso i Kalsedonya), endemas de la gran division entre los Imperios Romanos de Oryente i Oksidente i la Reformasyon de la Kilisia enel syéklo XVI, lo kualo kavzó el nasimyénto de las Kilisias protestantes. Las Ramas prinsipalas son:
* 1- Kilisia Katolika
* 1.1- Ritos Oksidentales
* 1.2- Ritos Oryentales
* 2- Kilisia Ortodoksa
* 2.1- Kilisia Protestante
* 2.2- Kilisia Anglikana
* 2.3- Kilisia Luterana
* 2.4- Kilisia Reformada Olandeza
* 3- Kilisia Asirya de Oryente
* 4- Kilisia Ortodoksa Kopta
* 5- Kilisia Ortodoksa del Este

*
Katēggoría:Monoteizmo
Katēggoría:Relijion
Kateggoría:Vikipedya:Artikolos kon grafia ladina
Eglesias evanjélikas

Las **Eglesias Evanjélikas** o **movemento evanjéliko** son diversas kongregasiones kristianas ke están difundidas por todo el mundo i presentan distintos grados de diferensiasión entre si, ke normalmente son leves. Son eglesias de tendensias protestantes, kakterisadas por la emportansia de le evanjelisasión, una eksperiensia personal en la konversión, kon una fe bíblikamente orientada i una kreensia en la relevansia de la fe kristiana en temas kulturalas.

Kale destakar algunas eglesias evanjelikas komo las Asambleas de El Dio, los metodistas, los bautistas, los karismátikos, los luteranos, los pentekostales o la Eglesia Evanjelika de Marín.

Tambien egzisten los katólikos evanjélikos, ke son akeyos ke se konsideran al mesmo tiempo "katólikos" i "evanjélikos".

## Enlases eksternos

* Federasión de Entidades Relijiosas Evanjélikas de Espanya (FEREDE)
Sete Quedas

**Sete Quedas**, es una sivdad de Brasil i esta uvikada en el sud del estado de Mato Grosso del Sud.

## Jeografia
Uvikada en una latitud 23º58'13" sud i en la lonjitud 55º02'08" oeste, estando a 407 metros del nivel de la mar. Su povlasion estimada en 2004 era de 8,854 avitantes.

Las sus frontieras zon al sud kon la Repuvlika del Paraguay, al nord con la sivdad de Tacurú, al este con la sivdad de Japorã i al oeste con la sivdad de Paranhos.

## Ekonomia
Las prinsipales fuentes de renda son la criacion de ganado bovino, soja i el cultivo de mandioca.
Tiene una superficie de 825,93 km².

## Alkaldes

Los últimos alkaldes de la sividad de Sete Quedas:

;Roberto Alcantara

alkalde en 2000, renuncio al cargo en 2002 i su vise Paulo Ferreira tomo la direksion.

;Sérgio Roberto Mendes

Sérgio Roberto Mendes

Alkalde en 2004 y reeleko en 2008, el vise-alkalde es José Gomes Goulart.

## La Sivdad
La Sivdad tiene gran patrimonio kultural, hace frontiera con la sivdad de Pindoty Porã (Republika del Paraguai), konta kon konsejos: 
konsejo Tutelar
*CMDCA- Conselho Municipal dos Direitos da Criança e Adolescente.
*CEPASQ- Conselho dos Pastores da cidade de Sete Quedas.
*CREAS- Conselho de Assistência Social
entre otros konsejos.
* La Povlasion total de la sivdade era de 10.962 abitantes, segun el Censo Demográfico do IBGE (2008).
* Su area  de 825,93 km² representa 0.2313% del estato, 0.0516% de la rejion e 0.0097% de todo el territorio del Brasil.
* Su IDH es de 0.719 segun el Atlas de Desenvolvimiento Humano/PNUD (2000).
* anyo de Instalasyon: 1980
* Microrrejion: Iguatemi
* Mesorrejion: Sur-oeste de Mato Grosso do Sul
* Distansya de la kapital: 456 km.

## Atamientos eksternos

Kateggoría:Lokalidades de Brasil
Kateggoría:Lokalidades kon mas de 10.000 moradores
Mato Grosso del Sud

**Mato Grosso del Sud** (en portugez: *Mato Grosso do Sul*) es un estato brasilenyo ubikado al sur de la rejion Centro-Oeste. 

## Jeografia
El territorio del estado del Mato Grosso do Sul kolinda al norte kon el estado de Mato Grosso, al sud topa kon la Repuvlika de Paraguay (departamento de Canindeyú), al noreste kolinda kon Minas Gerais i Goiás, al oeste kolinda kon la Repuvlika del Bolivia y Repuvlika de Paraguay (departamentos de Alto Paraguay i Amambay), i al este kon el estado brasileno de São Paulo i Paraná. El estado es partajado en belediyes, la kapitala es la sivdad de Campo Grande (Mato Grosso do Sul). Otrunas sivdades emportantes son: Dourados, Corumbá i Três Lagoas.

## Ver endemas
* Brasil

## Referensias

## Atamientos eksternos

Kateggoría:Estados de Brasil
Gush Dan

**Gush Dan** (en ivrit: **גוש דן**) es el nombre de la rejion metropolitana ke se topa alderredór de la sivdad de Tel Aviv-Yafo, enel sentro de Israel. Al Gush Dan apartienen sivdades tanto del Distrito Sentral komo del distrito de Tel Aviv en la beira de la Mar Mediterraneo. Es la mayor rejion metropolitana de la medina, kon una povlasiyon de 3.150.000 avitantes, lo kualo la aze endemas la sivdad djudia ma grande del mundo entero, por delantre de Mueva York. A esta rejion partienen las sivdades de Tel Aviv, Ramat Gan, Holon, Giv'atayim, Petah Tikva, Bnei Brak, Bat Yam, Herzliya, Ramla, Lod i Rishon LeZion.

El nombre de **Gush Dan** signifika *Bloko de Dan*, ansina nombrado deke okupa el la tyerra ande se ubikaba la tribu de Dan, una de las Doze Tribus ke konformaron el antiko Reyno de Israel.


Dosya:Gush-Dan.png
Dosya:Gush dan.svg
Dosya:Location telaviv.png
Dosya:Tel Aviv SPOT 1083.jpg
Dosya:Tel Aviv Area at Night (ISS026-E-28912).jpg


Kateggoría:Lokalidades de Israel
Katēggoría:Rejiones de Israel
Katēggoría:Vikipedya:AY
Kateggoría:Lokalidades kon mas de 1.000.000 de moradores
Desyerto

Un **desyerto** es la rejion jeografika total o kaji del todo inabitada, en la kuala las luvias kaji nunka alkansan los 250 milímetros al anyo i la tyerra es árida i seka. Endemas, puede ser konsiderado un ekosistem o un bioma. Un desyerto es un ekosistem el kualo es konosido por tener poka vida, má este depende de la klasa de desyerto; en munchos egziste vida abundante, kon plantas adaptadan a la poka luvia i la fauna uzualmente se okulta durante el diya para konservar la umedad, lo ke signifika ke un ekosistem de desyerto es árido; ni afilú las modérnas teknolojiyas de oy endiya azen kolay el estableser povlasiones i viyas. Los desyertos konforman la rejion má ekstensa del planeta: la su area total es de 50 milyones de kilómetros katrados, kaji una tresera parte de la superfisie del planeta (16% desyertos kálidos i 14% desyertos friyos).

Katēggoría:Ekosistems
Katēggoría:Desyertos
Katēggoría:Jeografiya
Banka de Yisrael

La **Banka de Yisrael** (en ivrit: **בנק ישראל**; en arabo: **بنك إسرائيل**) es la banka sentrala de Israel, enkargada de emitir las parás del paez (el shekel). La Banka de Yisrael tiene la su sede prinsipala en Yerushalayim, kon un buró sigundario en Tel Aviv. El su aktual governador es Stanley Fischer.

## Istorya
Dempues de konsigir la endependensia enel anyo 1948, la emisiyon de las parás era lavoro de a la *Anglo Palestine Company* (aktual Banka Leumi). La polítika monetaria i la supervisiyon bankaria se azía basho el kontrolo del Ministerio de Azienda. La **Banka de Yisrael** fue fondada el 24 de Ogusto de 1954, cuando la Knesset dio el su visto bueno a la *ley reguladora de la Banka de Yisrael*, la kuala pasó a tener la supervisyon bankaria. El kontrolo de las parás no fue dado a la banka asta 1978. Desde 1992, la banko kontrola la inflasiyon i endemas tiene la fakultad de desinyar medidas de polítika monetaria a la fin de kumplir este objektivo.

## Govyernadores de la banka
* David Horowitz, 1954 - 1971
* Moshe Sanbar, 1971 - 1976
* Arnon Gafni, 1976 - 1981
* Dr. Moshe Mendelbaum, 1982 - 1986
* Prof. Michael Bruno, 1986 - 1991
* Prof. Jacob A. Frenkel, 1991 - 2000
* Dr. David Klein, 2000 - 2005
* Prof. Stanley Fischer, 2005 - 2013
* Dr. Karnit Flug, 2013 - presente

## Referensias

*Pájina ofisiala de la Banka de Yisrael (en inglez i en ivrit)

Kateggoría:Kiryat Amemshala
Moshé Castel

**Moshé Castel** (en ivrit, ***משה קסטל***, Yerushalayim, 1909 – Tel Aviv, 1991) pintor yisraeli. 

Nasido en una familia sefardi, estudió en la Academia de Arte Betzalel, la Académie Julian i la École du Louvre de París. Ha estudió con Isaac Frenkel Frenel en Tel-Aviv. 

Las sus obras están en edificios emblemáticos de Yisrael: Binyanei Ha'umá (1958), la Knesset (1966), la residensia del shef de Estado de Yisrael (1970). 
## Enlasos eksternos
* Info

Kateggoría:Vikipedya:Artikolos kon grafia ladina
Katēggoría:Pintadores
Estasion de trénos del Ayroporto Ben Gurion

La **Estasion de trénos del Ayroporto Ben Gurion** (en ivrit **תחנת הרכבת נמל התעופה בן גוריון**, *Tahanat A-Rakévet Nemal A-Te'ufá Ben Gurion*) es una estasion de la linea de trénos de la Israel Railways entre Tel Aviv i Modi'in. La estasion esta ubikada en el levelo basho de la Terminal 3  del Ayroporto Internasional Ben Gurion‎, i fue aperturada enel anyo 2004.

## Servis
El viaje entre el Ayroporto Internasional Ben Gurion‎ i la sivdad de Tel Aviv tadra unos kinze minutos. En la direksiyon kontraria, la linea va desde el ayroporto asta Modi'in. Má de un milyon de personas uzaron esta linea enel anyo 2005. En Ogusto de 2009 la estasion fue uzada por un promedio de 8.600 personas al diya.

### Servis a futuro
La estasion va ser endemas una parada regular en la futura linea de alto prestor entre Tel Aviv i Yerushalayim, la kuala se esta fraguando oy endiya. La linea a Modi'in fue aperturada ofisialmente en Avril de 2008, má afilú el enlaso a Yerushalayim fonksionará sólu dempués del anyo 2012. Tambien es faktivel para akeyos trénos ke pasan a traverso de la estasion ke yegen asta la Estasion de trénos de Lod; de fákto, los trénos ke viajan desde Beersheva asta Tel Aviv paraban en la estasion Ben Gurion enel anyo 2007. Ma afilú esto no se esta aziendo endagora i se espera poder sigir ofresiendo este servis dempu's de ke la línea de Lod a Beersheva este amijorada. Al pasar por Lod, tambien puede ser faktivel yegar a otras sivdades komo Rehovot, Ashdod, Ashkelon i afilú a la aktuala estasion de trénos de Estasion de trénos de Malha en la sivdad de Yerushalayim.

## Referensias


## Enlasos eksternos
*Pajina web de Israel Railways (en inglez)
*# Station information on Israel railways web site
*On the Platform - information website
Evropa Orientala

**Evropa Orientala** o **del Este** es, la rejión oryentala del kontinente evropeo. Afilú, la división de Evropa en *[[Evropa Oksidentala|oksidentala]]* i *oryentala* a tinido varios trokos durante la su istorya. Una manera de analisar esta alternativa esta bazada en lo kualo se konsidera *[[Evropa Sentrala]]*. Durante gran parte del syéklo XX, kuando eran paezes sosyalistas aliados de la Union Sovyetika, paezes komo Madjaristan o Polonia ivan perteneser klaramente a la Evropa Oryentala; má endagora oy endiya estos pazes asen eshuérsos para reskatar la su pertenensia a la Evropa Sentrala en kontro de las antikas repuvlikas sovyetikas.

 

La *Divisiyón de Estadístika* de la Organisaziyon de las Nasiones Unitas define a la Evropa Oryentala komo el grup de los sigintes paezes:
* Bielorusia
* Moldavia
* Polonia
* Rusia
* Ukraina

Endemás, los pazes a sigir eran repúvlikas de la Unión Sovyétika i a vezes son klasifikados como parte de la Evropa Oryentala en lo ke respekta a la su afiliasiyon istórika i polítika:
* Armenia
* Azerbaidjan
* Estonia
* Jeorjia
* Letonia
* Lituania

En alkunas okasiones, la definisiyon de la Evropa Oryentala es engrandesida para inkluir otros antikos estados sosyalistas, yegando a abarkar el sud-este del kontinente i los Balkanes:

* Serbia 
* Kroasia
* Eslovenia
* Rumania
* Kosovo
* Masedonia
* Bosnia i Erzegovina
* Bulgaria
* Montenegro

## Enlasos eksternos

* UN Conferences on the Standardization of Geographical Names.

Katēggoría:Evropa
טירימוטו אין איטי 2010

אין איל דיה 12 די אינירו דיל אניו 2010 הובו און גראן **טירימוטו אין איטי** אונה ריפובליקה דיל קאריבה.
איסטי אפיקטו א לוס פאיסיס: איטי, ריפ. דומיניקאנה, קובה י חאמאיקה.



Kateggoría:Vikipedya:Artikolos kon grafia ebrea
Kateggoría:Vikipedya:Artikolos kon varias grafias
Barkan

**Barkan** es la sigunda entreprisa yisraeli produktora de vinos, la kuala produze entre 5 i 9 milyones de bokales kada anyo. La entreprisa esta ubikada en el Kibbutz Hulda, al este de Tel Aviv. La entreprisa endemas tiene vinyedos en las Alturas del Golan.

## Istorya
Enel anyo 1899, Shlomo Friedman fondó los VInyedos Friedman en Petah Tikva kon el buto de produzir vino dulse para azer Kiddush, endemas de brandy. El ijo de Shlomo, Bezalel, tomó kontrolo de la entreprisa i la trokó de lugar a Kiryat Matalon, la zona endustriala de Petah Tikva, ke era para antonses una duna de arena sin kompanyias. Enel anyo 1964, los vinyedos fueron komprados por Tnuva, la kuala empiesó a distribuyirle las uvas, sobre todu Alicante i Carignane. El nombre de la entreprisa fue trokado antonses a Tnuva-Friedman. Enel anyo 1971 Tnuva vendió los vinyedos a la kompanyia Stock, la kuala produzía sobre todu brandy, vodka i vermut. Los vinyedos en Petah Tikva fueron nombrados Hamartef, i empiesó produziendo vinos de amijores varietades de uva, komo Cabernet Sauvignon i Sauvignon Blanc. Enel anyo 1988, se fraguó una mueva faktoriya en la zona endustriala de Barkan, serka de la sivdad de Ariel, para deshar de empiegar las plantas de Petah Tikva i Netanya. Enel anyo 1990, la entreprisa Barkan Wine Cellars fue fondada enel Kibbutz Hulda por Shmuel Boxer i Yair Lerner, los má grandes kultivadores de uvas de la kompanyia Stock.   Oy endiya, Barkan esta dezvelopando un vinyedo de 150 dunams en Mitzpe Ramon.

## Vinos
Barkan produse vino de munchas varietades de uvas, má afilú los espesiales de la kaza son: un Chardonnay de uvas ke siembran en los sus vinyedos enel desyerto de Negev, ulai uno de los pokos vinyedos del mundo ubikado en un desyerto; i un vino echo kon uvas Pinotage, varietad de la kuala son los unikos en Israel ke la produzen.

## Referensias


## Enlasos eksternos
* Pajina web de los vinyedos
Aliansa Yisraeliana Universala

La **Aliansa Yisraeliana Universala** (en fransez **Alliance Israélite Universelle**,en ivrit **כל ישראל חברים **) es una organisasiyon polítika establesida en Fransia enel anyo 1860 kon el buto de ofreser ayudo a djudios. La rason de ser de la Aliansa es la ekspresiyon de los muestros hahamim *Kol Yisrael arevim ze laze* (כל ישראל ערבים זה לזה), la kuala se treslada ala lingua fransesa komo *Tous les israelietes sont solidaires les un des autres* ("Todos los djudios son responsávels los unos de los otros"). 

Los sus fondadores fueron un grup de djudios franseses, entre eyos Adolphe Cremieux, los kualos tinían las parás presisadas para ayudar a akeyos djudios proves, ofresiendo apoyo polítiko, ayudando a emigrar a otros i finalmente kriando programas de edukasiyon djudia en la Evropa Orientala, Medio Oryente i Áfrika del Nord. Aperturó la su primera eskola en Tetuan, Marroko enel anyo 1862.  Enel anyo 1945 manifestaron el su apoyo al Zionismo (movimento polítiko para la kriasion de un estado djudío) i enel anyo 1946 las sus aktivitás diplomátikas fueron tomadas basho el kontrolo del Konsesho Konsultivo de Organisasyiones Djudias en la sivdad de Mueva York.

## Referensias


## Atamientos eksternos
* Aliansa Yisraeliana Universala en fransez
* History of Alliance Israelite Universelle

Katēggoría:Organisasiyones polítikas
Katēggoría:Zionismo
Patrick Bruel

**Patrick Bruel** es un kantadero fransez d' orijin djudio sefardi. Nasido en Tlemsen, Arjelia, el 14 de Mai del anyo 1959 komo **Maurice Benguigui**, es oy endiya uno de los kompositores, aktores i kantaderos má konosidos de Fransia de musika pop i pop-rock, endemas de djogador de poker profesional.

El su primer gran égzito enel mundo musikalo fue "Marre de cette nana-là". Enel anyo 2002 editó "Entre deux", un disko de duets 
kon, entre otros, Charles Aznavour, Jean-Louis Aubert i Jean-Jacques Goldman. Ese mismo anyo eskrivió la kansion franzesa para el Festival de Evrovision, "Il faut de temps", la kuala yegó enel sinkeno lugar. Komo djogador de poker profisional, enel anyo 1998 ganó el brazalete "World Series of Poker" i endemas partisipó enel World Poker Tour.

Patrick Bruel tiene publikados más de 10 diskos, munchos de eyos número uno en Fransia.

## Diskografiya
#### De Studio
*1982 Vide 1984 De face 
*1989 Alors, regarde 
*1994 Bruel 
*1995 Plaza de los héroes 
*1999 Juste avant 
*2002 Entre deux 
*2006 Des Souvenirs devant 
#### En konsertos
*1987 À tout à l'heure 
*1991 Si ce soir... 
*1995 On s'était dit... 
*2001 Rien ne s'efface... 
*2003 Entre deux à l'Olympia 
*2007 Des Souvenirs... ensemble

## Atamientos eksternos
*Biografíya de Patrick Bruel

Kateggoría:Kantadores
Kateggoría:Sefaradim‎
Kateggoría:Djudios Franseses
Imperio Otomano

El **Imperio Otomano** (1299-1923) (en turkano otomano: دولت عالیه عثمانیه *Devlet-i Âliye-yi Osmâniyye*, en turkano modérno: *Osmanlı Devleti* o *Osmanlı İmparatorluğu*), también konosido komo **Emperio Turkano**, fue un estado multiétniko i multi-relijiozo govyernado por los osmanlís. Era konosido komo el Emperio Turkano o Turkiya. Dempués de akabar la su egzistensiya, fue suksedido por la Repúvlika de la Turkiya, la kuala fue ofisialmente kriada el 23 de Oktyabre de 1923. 

Enel su mayor kresimyento i poder, el kualo fue entre los syéklos XVI i XVII, el emperio abarkava una rejion ubikada en 3 kontinentes, tiniendo basho el su kontrolo gran parte de los Balkanes, el Medio Oryente, el Magreb i Afrika del Nord, tiniendo frontieras al Oeste kon Marroko, al Este kon la Mar Kaspio i al sud kon Sudan, Eritreya, Somaliya i Arabiya. El Emperio Ottomano tinía 29 provensiyas, i Moldavia, Transilvania i Valahia eran prinsipados vasayos.

El emperio estuvo enel sentro de las liasiones entre el Oryente i el Oksidente por sesh syéklos. Kon Estambol komo la su sivdad kapitala i la rejion ke fue konkistada basho el mando de Suleiman el Magnifiko la kuala tinía el mismo alkanso de las tyerras govyernadas por Iustiniano el Grande 1000 anyos antes, el Emperio Otomano yegó a ser en munchos aspektos, el eredero islámiko de los antikos emperios klásikos komo Roma i Bizansio. Munchas kostumbras i tradisiones kulturalas de estos emperios (en la arkitektura, la kuzina, i el govyerno) fueron adoptados por los ottomanos, ke los adaptaron i endemas izieron evolusionar en muevas formas. Estos aspektos kulturalos más tádre fueron misturados kon las karakterístikas de los grups étnikos i relijiozos ke bivían dientro de los tyerritorios otomanos, kriando ansina una mueva i partikolar identidá kulturala otomana.

Las posesyones del Emperio se ankontraban ubikadas entre Oryente i Evropa, por lo kualo durante la su istorya de más de sesh syéklos, las sus liasiones internasionalas estuvieron enfluensiadas por este fakto.

Katēggoría:Emperios
Katēggoría:Emperios Kolonyales
Maykl Djekson

**Maykl Djozef Djekson** (Geri, Indiana, 29 de Agosto de 1958 - Los Angeles, 25 de Junio de 2009) era un kantador nord-amerikano, konozido komo *The King of Pop* (El Rey del Pop).

Kateggoría:Kantadores
Kateggoría:Kantadores de Estados Unidos
Kateggoría:Estadounidenses
Lordi

**Lordi** es una banda de muzika rock de Finlandia. Esta kompuesta por:

* Mr. Lordi
* Kone
* Hiisi
* Mana
* Hella

## Diskografiya
* Napalm Market (1993)
* Bend Over and Pray the Lord (1993)
* Get Heavy (2002)
* The Monsterican Dream (2004)
* The Arockalypse (2006)
* Deadache (2008)
* Babez for Breakfast (2010)
* To Beast or Not To Beast (2013)
* Scare Force One (2014)
* Monstereophonic – Theaterror vs. Demonarchy (2016)
* Sexorcism (2018)
* Killection (2020)
* Lordiversity (2021)
* Screem Writers Guild (2023)
Evropa Sentrala

**Evropa Sentrala** es la rejion en la kuala se ankontran akeyos paezes de la parte sentrala de Evropa. No egziste un akódro unifikado en kuanto a los paezes ke la konforman. Esto es por las diferentes opiniones istorikas i jeografikas ke egzisten. En la Evropa Sentrala i la Evropa Orientala egzitieron munchos de los evenementos i trokos polititkos i sosyales de la istorya modérna de Evropa, komo la Primera Gerra Mondiala i la Sigunda Gerra Mondiala, las kualas kriaron trokos emportantes en la estruktura politika del kontinente. 

Katēggoría:Evropa
La estreya okulta del Sertão

**La estreya okulta del Sertão** (en portugez "A Estrela Oculta do Sertão") es un filmo dokumentalo Brasiliano del anyo 2005 dirijido por la fotografa Elaine Eiger i la  djurnalista Luize Valente. El tema sentral es las práktikas djudaikas observadas i guadradas por alkunas famiyas en el kaji desertiko nordeste  Brasiliano (El Sertão), endjunto kon la bushkida de la su identidad relijiosa para munchos anusim desde el momento de tomar konsiensa de la su kondision.

El filmo dokumental apresenta entrevistas i  parte del trabajo de abediguasion de la istoryadora de la Universita de São Paulo, Anita Novinsky, la kuala esta konsiderada una autoridad emportante enel tema de la Inkisizion en Brasil, del jenealojista Paulo Valadares i el antropologo del Collège de France, Nathan Wachtel.

## El filmo

La idea de las direktrisas de azer el filmo dokumental tuvo el su orijin enel anyo 2000, dempues de meldar un artikolo en un djurnal aserka d'una viya kon menos de 800 abitantes en el ekstremo oksidental del estado brasiliano de Rio Grande do Norte, yamado Venha-Ver. Asigun el artikolo, un haham amerikano ke avía vijitado la viya, ankontró ke la djente de ayí guadrava kostumbras kuriozamente djudias, afilu deklaravan ke eran katolikos. Munchas de estas kostumbras eran ya tan antikas ke afilu desharon de sigirse enel djudaismo desde aze syeklos atras. Ma afilú alkunas de las kostumbras i tradisiones ke guadravan deshavan klaro el su vedradero orijin: son desendientes de los yamados "kristyanos muevos" (marranos o anusim), djudios huersados a konvertirse al kristyanismo durante la Inkisision en Portugal, shukur a un dekreto del Rey Manuel, la kuala fue establesida enel anyo 1497.

Durante la invasion olandeza de Brasil en el syeklo XVII, la korona olandeza, la kuala liderava el movimento  para la riforma del Katolisismo, avía tomado una polítika para akseptar enel su paez a akeyos persigidos por la su relijion en munchas partes de Evropa. La mayoría de los inmigrantes djudios ke yegaron al país bivian en la provesa. Kon la toma de Recife por los Payises Bashos, estos grupos se sienten atraídos por la shans de progresar en la sivdad ultramarina portugeza má rika de la époka, i las naves fletadas por djudios arrivavan kaji todos los meses a Recife, pasando más tadre al interior de la rejion, dempues de  ke la sivdad aboltara a estar basho el kontrolo Portugez.

"A partir de ayí, ambezamos un lungo viaje el kualo nos yevó asta los kolonos de Brasil", dizen las direktrisas. Kon 85 minutos, el filmo dokumental esta dividido en dos partes: la prima, amostra a varios personajes komo espesialistas en la kultura djudia, las famiyas ke aboltaron a praktikar el su djudaismo i las famiyas katolikas ke sigen kon las kostumbras i tradisiones djudias, espesialmente en varias viyas chikas enel interior de los estados de Paraíba i Rio Grande do Norte.
Marc D. Angel

El haham **Marc D. Angel** (nasido en el anyo 1945) es el rabino de Congregation Shearith Israel, un kal sefaradi de tradision Espanyola i Portugeza en la sivdad de Mueva York. El sinyor Angel hue nasido en la komunidad sefaradi de la sivdad de Seattle, i los sus ansestros son sefaradim de la Turkiya i de la izla de Rodes; el kresio avlando djudeo-espanyol en la su kaza.
El haham Marc estudio en la Yeshiva University, ande resivió endemas la su semiha i el su doktorado Honoris Causa. Endemas tiene un Master en literatura ingleza del City College of New York. El haham Angel tiene resivido el Bernard Revel Award en Relijion i Edukasion Relijioza. Hue presidente del Konsejo Rabiniko de Amerika i myémbro de la djunta editoriala del djurnal *[[Tradition (Djurnal)|Tradition]]*.

## Ovras
* *A Sephardic Haggadah: Translation and Commentary* (Hoboken, 1988).
* *The Jews of Rhodes, The History of a Sephardic Community* (New York, 1978) 
* *La America: The Sephardic Experience in the United States* (Philadelphia, 1982) 
* *The Rhythms of Jewish Living: A Sephardic Approach* (New York, 1986) 
* *The Orphaned Adult: Confronting the Death of a Parent* (1987)
* *Voices in Exile: A Study in Sephardic Intellectual History* (1991)
* *The Essential Pele Yoetz: an encyclopedia of ethical Jewish living* (1991)
* *Loving Truth and Peace: The Grand Religious Worldview of Rabbi Benzion Uziel* (1999)
* *Remnant Of Israel: A Portrait Of America's First Jewish Congregation* (2004)
* *Losing the Rat Race, Winning at Life* (2005)
* *Choosing to be Jewish: The Orthodox Road to Conversion* (2005)
* *The Search Committee: A Novel* (2008)
* ["Conversion to Judaism: Halakha, Hashkafa, and Historic Challenge", ''[Hakirah]'', vol. 8 (Brooklyn, 2008)]

## Enlasos eksternos
*Pajina web de Shearith Israel

Kateggoría:Djudios de Estados Unidos

Kateggoría:Sefaradim‎
Kateggoría:Estadounidenses
Congregation Shearith Israel

La esnoga **Congregation Shearith Israel**, mijor konosida komo **La esnoga Espanyola i Portugeza**, es la keilá más antigua de los Estados Unidos, anke la frágua aktuala de la sinagoga, desinyada en estil Neoklásiko por los arkitektos Arnold Brunner i Thomas Tryon, fue fraguada en el anyo 1897. La sinagoga se topa en Central Park West, en la kaleja 70, en el Upper West Side de la izla de Manhattan, en la sivdad de Mueva York; la keila hue fondada en el anyo 1655. 

## Referensias

## Enlasos eksternos
*Pajina web de Congregation Shearith Israel
Gefilte fish

El **Gefilte fish** (en idish **געפילטע פיש**) es una kumida tradisionala de las komunitas ashkenazis. 

El Gefilte fish se prepara kon pishkado mulido (el kualo a la su vez puede ser una meskla de dos o mas espesies de pishkados) kon sevoya, safanórya, maydanoz, sal i pimienta; se kuzina al forno en forma de bolas chikas o buyido en forma de kopetas o koftés. Orijinalmente, la meskla se guadrava enel kuerpo vazio del pishkado (el nombre de esta kumida sinyikifa "pishkado reynado" en idish). Es komun servir gefilte fish en Shabat i en las fyestas de Rosh Ashana i de Pesah.

Kateggoría:Kuzina de Israel
Kateggoría:Kuzina Ashkenazi
Lingua turkana otomana

La **Lingua turkana otomana** o tambien yamada *osmanlıca* es la lingua idioma de la kuala se orijinó el turkano modérno, la kuala era empiegada en la administrasion i en la literatura del Emperio Otomano; era endemas una lingua la kuala tinía palavras i expresiones del arabo i del persa, ansí komo alkunas de las sus estrukturas sintáktikas. Al ser la lingua ofisiala del Emperio, era avlada en todas las sus rejiones, komo lingua franka era avlada por las diferentes nasyones del emperio, anke para la mayor parte de la djente era zor komprender munchas de las palavras del arabo o del persa, por lo ke kale avlar de 3 lashones del turkano otomano:

* *Fasih Türkçe* (Empiegado en la poeziya i la literatura) 
* *Orta Türkçe* (Empiegado por los en las burós i por la administrasion del Emperio)
* *Kaba Türkçe* (Avlado por la djente de la kaleja)

Atatürk, el fondador de la modérna Repúvlika de Turkiya, empiesó un proseso de trkos kon el buto de azer de la Turkiya un paez modérno, dempués del fin del Emperio Otomano. La Turkiya se trokó en un estado sekular (no relijiozo) enel anyo 1928, a traverso de munchos trokos sustansialos, i uno de eyos fue la riforma del turkano otomano: Se trokó el alefbet árabo por el latino (el 24 de May de 1928). El uzo de palavras turkanas (orijinalas) de Asya Sentrala es akseptado i en kontro de las palavras persas i arabas, tentando bushkar una lingua más pura en los sus orijines. El turkano otomano (osmanlıca) piédre ansina, parte de la su rikesa kulturala. Este movimiento de trokos yega a la su etapa más emportante kon la publikasion de la Teoría de Lingua del Sol, favoresida por Atatürk. Munchos dokumentos del govyerno antes de este período son zor de komprender por ken no tiene dominado el turkano otomano, ya ke estos estan eskritos uzando alefbet arabo i endemas tienen un riko kondjunto de palavras arabas i persas.

Esta lingua, es una piesa indispensavél para el estudio del Imperio Otomano.

### Egzemplos


**Ladino****Turkano otomano****Turkano modérno**
SiEvetEvet
NoLâHayır
ShalomSelâmün aleikümMerhaba


### Alefbet turkano otomano

### Enlasos eksternos

* https://web.archive.org/web/20050801005725/http://www.osmanlimedeniyeti.com/ 
* Omniglot: Turco (en inglez) 

## Ver endemas
* Lingua turkana
* Literatura turkana
* Imperio Otomano

Katēggoría:Linguas turkikas
Smadar Levi

**Smadar Levi** es una kantadera yisraeli de orijin sefaradi. Smadar nasio en la sivdad de Sderot, en una famiya ke avía echo la su aliya desde Marroko i Tunesia.  Eya a echo eshuérsos en la su karriera muzikala para amijorar la relasion entre las kulturas islamika i djudia.   World Music Central konsidera a Smadar Levi "ulai la boz más egzitante en la shena de la *World Music* mediterranea de Mueva York".  Smadar Levi kanta en ivrit, arabo i djudeo-espanyol. La su musika es deskrita por algunos komo “Muzika pan-Mediterranea kon un poko de sabor zingano” . La organizasion Seeds of Peace tiene premiada a Smadar Levi por "unir kulturas para konsigir la paz a traverso de la musika."

## Diskografiya
*Smadar (2004)

## Atamientos eksternos
*Pajina web ofisiala de Smadar Levi
*Smadar Levi en la Internet Movie Database

## Referensias


Kateggoría:Sefaradim‎
Kateggoría:Kantadores
Kateggoría:Kantadores en djudeo-espanyol
Kateggoría:Muzika sefaradi
Kateggoría:Vikipedya:Artikolos kon grafia ladina
Hebe Camargo

**Hebe Maria Camargo** (Taubaté, Brasil, 8 de Marso de 1929 - São Paulo, 29 de Septembre de 2012) era una presentadora de television y kantadera de Brasil.

## Atamientos eksternos

Katēggoría:Brasilianos
Kateggoría:Kantadores
Kateggoría:Vikipedya:Artikolos kon grafia ladina
Vilna

**Vilna** (en lt. - Vilnius) es la kapital i la siudad mas grande de Lituania. Vilna tiene una povlasion de aproksimativamente 558.000 personas. El area metropolitana de la sivdad tiene una povlasion de 847.954 abitantes. Es el sentro ekonomiko, politiko y kultural del paez.

Kateggoría:Vikipedya:Artikolos kon grafia ladina
Kateggoría:Lokalidades de Evropa
Katēggoría:Sivdades kapitalas
Kateggoría:Lokalidades kon mas de 500.000 moradores
Katēggoría:Lituania
Riga

** Riga ** (en Leton - Rīga) es la kapital i la sivdad mas grande de Letonia. La sivdad tiene una povlasion de 609,489 abitantes (2023). El area metropolitana de la sivdad tiene una povlasion de 860,142 abitantes. Riga fue establezida en 1201. El su alkalde es Vilnis Ķirsis.

## Partajamientos politikos
Riga es apartajado en 6 distritos:
* Centra rajons (3 km2)
* Kurzemes rajons (79 km2)
* Zemgales priekšpilsēta (41 km2)
* Ziemeļu rajons (77 km2)
* Vidzemes priekšpilsēta (57 km2)
* Latgales priekšpilsēta (50 km2)

## Referensias


Kateggoría:Vikipedya:Artikolos kon grafia ladina
Katēggoría:Lokalidades de Evropa
Katēggoría:Sivdades kapitalas
Kateggoría:Lokalidades kon mas de 500.000 moradores
Katēggoría:Letonia
Richard Feynman

**Richard Phillips Feynman** (Mueva York, Estados Unidos, 11 de mayo de 1918 - Los Anjeles, Kalifornia, Estados Unidos, 15 de febrero de 1988), fisiko estadounidense, konsiderado komo uno de los más importantes de su paíz en el siglo XX. Su laboro en elecktrodinamika kuantika le valió el Premio Nobel de Fisika en 1965, espartido kon Julian Schwinger i Sin-Ichiro Tomonaga.

Katēggoría:Físikos
Katēggoría:Ateos de orijen djudio
Kateggoría:Estadounidenses
Ateismo djudio

El **[[ateismo]] djudio** es praktikado por akeyos ke son etnikamente djudios, esto es, miembros del puevlo djudio i ke negan la eksistensia de un Dio. 

Djudios Ateos inkluyen Albert Einstein, Isaac Asimov, Karl Marx, Carl Sagan, Leon Trotsky, Sigmund Freud, Stanisław Lem i Richard Feynman.

Katēggoría:Ateismo
Kaunas

**Kaunas** (en Idish - קאָװנע) es la segunda sivdad mas grande del paez, dempues de Vilna. Se topa entre los rios Niemen i Neris. La sivdad tinía 355.550 abitantes en el anyo 2008.

Fue fundada en el anyo 1361

Kateggoría:Vikipedya:Artikolos kon grafia ladina
Kateggoría:Lokalidades de Evropa
Kateggoría:Lokalidades kon mas de 100.000 moradores
Kateggoría:Lituania
Bielorusia

**Bielorusia** (en Bl. - *Рэспубліка Беларусь*) es un paez de Evropa Sentrala. Las sus frontieras son kon Lituania, Letonia, Rusia, Ukraina i Polonia. 

La su kapitala i sivdad mas importante es Minsk, kon un povlasion de 1.8 milyones.

Bielorusia sinyifika *Rusia blanka* en la lingua bielorusa. 

Kateggoría:Vikipedya:Artikolos kon grafia ladina

Katēggoría:Paizes
Ukraina

**Ukraína** (en ukrain - *Україна*) es un payis ke se topa al este de Evropa. Tiene las sus frontieras kon Rusia, Eslovakia, Polsha, Bielorusia, Ungeria, Rumania i Moldavia.  

La su lingua ofisiala es el ukrain, ma também se havlan Polyako, Ungáro, Sveko (Gammalsvenskby), i Rutheno. 

La su kapitals i sivdad mas emportante es Kyiv , kon un povlasion de 2.819.566 (2008).
Moldova

**Moldova** (en rumano: Moldova) es un payis de Evropa. Las sus frontieras son kon Rumania i Ukraina. La su kapitala i sivdad mas importante es Kishinev, kon un povlasion de 592.900.

Kateggoría:Vikipedya:Artikolos kon grafia ladina
Katēggoría:Moldova
Finlandia

**Finlandia** (en Finez: **Suomi**; en Sueko: **Finland**) es un payis de Evropa ke se topa al nord del kontinente. Las sus frontieras son kon Rusia, Suesia i Noruega. La su kapitala i sivdad mas emportante es Helsinki. El payis tiene una povlasion de 5,356,358.

Kateggoría:Vikipedya:Artikolos kon grafia ladina
Katēggoría:Finlandia
Katēggoría:Paizes
Katēggoría:Union Evropea
Suesia

**Suesia** (en sueko: *Sverige*) es un payis de Evropa del Nord. Las sus frontieras son kon Finlandia i Norvejia. La su sivdad kapitala i sivdad mas importante es Estokolma, kon un povlasion de  829.417.

Kateggoría:Vikipedya:Artikolos kon grafia ladina
Kateggoría:Vikipedya:AY
Kateggoría:Paizes

Kateggoría:Union Evropea
Ashkenazim

Los djudios **Askenazim** o **ashkenazis** (en ivrit, **אַשְׁכֲּנָזִים‎**), es komo se yaman a los djudios ke tienen los sus orijines en la Evropa Sentrala i Oryentala —prinsipalmente en Almania, Polonia, Fransia, Ukraina i Rusia; rejion yamada para empesijos del syéklo X por los djudios de la Edad Media "Ashkenaz". Estos djudios dezveloparon kostumbras i leyes partikolares, las kualas les azen diferentes de los otros djudios —los sefardim i los mizrahim, sobre todu— yegando afilu a kriar una lingua propia, el idish, la kuala nasio de la meskla de los lashones almanes de las rejiones ande bivian estos djudios kon enfluensia de linguas eslavas i del ivrit. Antes del Olokósto, los ashkenazim eran mas del 90% de la povlasion djudia mondiala; ma endagora oy endia, la su kantidad relativa esta entre un 70% i un 80%, i en Israel la su kantidad es de un 50%.

## Referensias


## Ver endemas
* Sefaradi
* Mizrahi
* Beta Israel
* Djudaismo
Segovia

**Segovia** es una sivdad espanyola en la parte sud de la Komunidad Otonoma de Kastiya i Leon, kapitala de la Provinsia de Segovia. Esta ubikada entre los rios Eresma i Clamores, al pie de la Sierra de Guadarrama.

## Etimolojiya
El nombre de la sivdad de Segovia es de orijin Seltíbero. Los sus primeros abitantes yamaron a la sivdad *Segobriga*, la kuala deriva de dos biervos de orijin seltíberiko, lingua de la famiya selta de las Linguas indoevropeas. Estos dos biervos provienen de *Sego*, ke signifika «viktoria» i de *-briga*, ke signifikaría «sivdad» o «fortaleza». Por lo ke puede ser tradusido komo «Sivdad de la viktoria» o «Sivdad viktorioza». Basho el kontrolo de los romanos i arabo, la sivdad fue yamada **Segovia** (Σεγουβία, Ptolomeo ii. 6. § 56) i **Šiqūbiyyah** (en arabo شقوبية) respektivamente. 

## Sivdades ermanadas
Segovia esta ermanada kon:
*  Barkisimeto, Venezuela
*   Bristol, Inglaterra, Reyno Unito
*   Edimburgo, Eskosia, Reyno Unito
*   Marysville, Ohio, Estatos Unitos d'Amerika
*  Medina del Campo, Espanya 
*  Navalcarnero, Espanya
*   Tours, Fransia
*   Tucson, Arizona, Estatos Unitos d'Amerika

## Ver endemas
* Antika Sinagoga Mayor

## Referensias


Kateggoría:Vikipedya:Artikolos kon grafia ladina
Kateggoría:Lokalidades de Kastiya i Leon
Kateggoría:Lokalidades kon asentamientos sefaradis
Esnoga de Kordova

La **Esnoga de Kordova** es un Kal ubikado en la sivdad de Kordova. Fue aperturada enel anyo 1315, en la djuderia de la sivdad, enel numero 18 de la kaleja Djudios o kaleja Maimonides, serka de la Mishkita de Kordova. Es una de las pokas esnogas de Espanya ke kedan kaji en el su estado orijinal asta oy endia.

Yama la atension ke el fraguamyento de este kal duro un anyo, desde Septembre de 1314 a Septembre de 1315. Fue fraguádo enel estil mudejar por el arkitekto Ishaq Moheb. La  sala para meldadura del kal es kaji kuadrado, de 6.95 x 6.37 m. i su  altura es mas de 6 metros. La azara del kal tiene tres balkonikos, konektados por una skalera al resto del kal.

Dempues de la Ekspulsion, el kal fue transformado en ospital i para el anyo 1885, fue deklarado Monumento Nasional por el su valor artistiko; la frágua fue restaurada varias vezes i en 1985, anyo enel kual fueron markados los 850 anyos del nasimiento del Ramba"m, el kualo nasio en Kordova,  el kal fue avierto al publiko.  

## Referensias


## Enlasos eksternos
*Cordoba24:Synagoge (en lingua ingleza)

Kateggoría:Vikipedya:Artikolos kon grafia ladina
Antika Esnoga Mayor (Segovia)

La **Antika Sinagoga Mayor** es una esnoga ubikada en el antiko kuartier djudio de la sivdad de Segovia, enel kualo egzistia endemas la Esnoga Menor. La Sinagoga Mayor de Segovia fue fraguáda enel syeklo XII i kedo en manos de la komunidad djudia de la sivdad asta Sietembre del anyo 1410. En este anyo, basho el preteksto de ke rabinos profanaron una seremonia katolika, la reyna Katalina de Aragon i Kastilya izo de su poder la Sinagoga Mayor i la ofresio al obispo Juan de Tordesillas. El kal fue merkado, enel anyo 1572, por Manuel del Sello i el su ermano Antonio, i fue entregada a relijiozas fransiskanas, las kualas la transformaron en konvento.

Enel anyo 1899, un fuego desbrocho esta  djoya arkitekturala, la kuala se transformo dientro de muy kurto tiempo en ruinas. Los unikos restos del kal ke superaron el fuego fueron las dos paredes laterales orientadas del Nord al Sud i una puerta en una de estas paredes, ke a la vista sirvia a las mujeres para entrar a la azara. La frágua fue restaurada i oy en diya es konosida komo la "Iglesia de Corpus Christi de Segovia - Antigua Sinagoga". Desde el punto de vista arkitektural, este kal se parese muncho a la Esnoga Santa Maria la Blanka de la sivdad de Toledo. El kal a tenido dos restorasiones, una en 1902 i las mas resiente enel anyo 2004.

## Referensias


Kateggoría:Vikipedya:Artikolos kon grafia ladina
Spacecom

**Spacecom Satellite Communications Company** es una entreprisa operadora de satelits de komunikasyon para Amerika del Nord, Evropa i el Medio Oryente, kon la su sede en la sivdad de Ramat Gan, Israel. La Spacecom opera los tres satelits aktualmente en fonksionamyento de la serie AMOS: AMOS 1, AMOS 2 i AMOS 3, todos en la ubikasyon 4° Oeste.

Endemas de VSAT, Radio i de Internet por Satelit, la entreprisa ofrese el servis de Direct-to-Home broadcasting (DTH)

## Enlasos eksternos
*Pajina web de Spacecom
Islandia

**Islandia** (en Islandes: *Ísland *) es un paiz evropeo mas lejano del kontinente, es ubikado al Noroeste del kontinente, en la izla del mismo nombre. La su kapitala i sivdad mas emportante es Reikiavik, kon un povlasion de  120.165 avitantes.

## Etimolojia
El biervo «Islandia» deriva del islandez *Ísland*, vokablo ke proviene del nordiko antiko, ke siynifika «tierra de yelo». Endemas, el primero nombre del paiz fue *Snæland* («tierra de inyeve»), akunyado por el navegador vikingo Naddoddr, uno de los primeros morantes de las Izlas Feroe. Gardar Svavarsson, uno de los primeros islandezos, renombro la izla komo *Garðarshólmur* («islotes de Gardar»).

El nombre definitivo de *Ísland* fue dado por Flóki Vilgerðarson, en alusión al paizaje invernalo del aktual territorio islandez. A pesar de alkunos dokumentos ofisialos kontemplan *Lýðveldið Ísland* (Repúvlika de Islandia) komo el nombre ofisialo del paíz, la Konstitusion aktuala lo define komo simplemente *Ísland* (Islandia), sin anteponer el término «repúvlika».

## Ver endemas
* Evropa

## Referensias

## Atamientos eksternos

Kateggoría:Vikipedya:Artikolos kon grafia ladina
Katēggoría:Islandia
Katēggoría:Paizes
Reikiavik

**Reikiavik** (en islandez **Reykjavík**, *golfo yeno de umo*) es la sivdad kapitala de Islandia, enel Nord de Evropa. Endemas es la sivdad kapitala mas al Nord del mundo. Durante el envierno, sólu resive katro oras al diya de luz solar, andjak en enverano las noches son tan klaras komo los diyas.

## Sivdades ermanadas

## Atamientos eksternos

Kateggoría:Vikipedya:Artikolos kon grafia ladina
Katēggoría:Sivdades kapitalas
Kateggoría:Lokalidades de Evropa
Katēggoría:Islandia
Kateggoría:Lokalidades kon mas de 100.000 moradores
Kolorado

**Kolorado** es la kolor ke esta relasionado kon la frekuensia más basha de la luz ke el ojo umano puede detektar. Endjunto al mavi i al amariyo, es una de las tres kolores primarias. La lungesa de onda de la luz kolorada es de serka de unos 700 nm.

Katēggoría:Kolor
Kateggoría:Vikipedya:Artikolos kon grafia ladina
Danimarka

**Danîmarka** (en Danez: *Danmark*) es un paiz evropeo ubikado al nord de Evropa i el kualo desde 1973 forma parte de la Union Evropea (UE). La su frontiera es kon Almania. Su kapital i sivdad mas importante es Kopenhage , kon un povlasion de  528.208.

Kateggoría:Vikipedya:Artikolos kon grafia ladina

Katēggoría:Paizes
Katēggoría:Paizes de Evropa
Katēggoría:Union Evropea
Mavi

**Mavi**, alkunas vezes yamado **Blu** es una de las sesh sensasyones kromatikas basikas de visyon umana. La su opuesta es la kolor portokal en las artes plástikas i komplementa la kolor amariyo en la luz, ya ke para kriar amariyo se presisa mesklar kolorado i vedre al 100% de intensidad, i nada de mavi. La luz mavi tiene una lungesa de onda de entre 470 i 450 nm.

## Enlasos eksternos

* La Asosiasion Meksikana de Abediguadores de la kolor tiene un artikolo sobre mavi, su sinyifikado i mas informasion

Katēggoría:Kolor
Kateggoría:Vikipedya:Artikolos kon grafia ladina
Repuvlika Araba Saharaui Demokratika

La **Repuvlika Araba Saharaui Demokratika** (RASD; en arabo **الجمهورية العربية الصحراوية الديمقراطية**, konosida también como Sahara Oksidental, anke son konseptos diferentes) es una nasyon sin estado konformada por la antika provensia espanyola del Sahara Espanyol, la kuala fue aneksionada enel anyo 1976 por Marroko i Mauritania i kompletamente aneksionada por Marroko en Ogusto del anyo 1979, al retirarse Mauritania de la rejion ke okupava al sud.

La Repúvlika Saharaui tiene rekonosimyénto de 81 paezes, si bien este número troka dependiendo de la fuente. Asigun el Parlamento Evropeo, la RASD era rekonosida por 54 paezes i la Union Afrikana enel anyo 2002. Asigun la pajina web «Sahara Marrokí», 32 paezes rekonosen a la RASD enel anyo 2008, ma afilu para el Frente Polisario ese mismo anyo, son 85.

## Referensias


Kateggoría:Payises no rekonosidos internasionalmente
Kateggoría:Paizes
Kateggoría:Afrika
Kateggoría:Sahara Oksidental
Kateggoría:Repuvlika Araba Saharaui Demokratika
Amariyo

**Amariyo** es la kolor kon una lungesa de onda akontrada entre 565 nm i 580 nm. La meskla entre la luz kolorada i vedre es resivida por la vista umana komo amariyo, afilu no egzista luz enel espektro de amariyo. En las artes plastikas, amariyo es la kolor ke komplementa a la kolor violeta i es kontrario a la kolor mavi en la luz. Endemás, el amariyo es una de las kolores primarias.

## Enlasos eksternos

Katēggoría:Kolor
Kateggoría:Vikipedya:Artikolos kon grafia ladina
Vedre

**Vedre** es una kolor komun en la natura. Las plantas son vedres deke kontienen klorofila. Mesklando las kolores mavi i amariyo se puede kriar esta kolor. La luz vedre tiene una lungesa de onda de unos 550 nm. Es una kolor ke komplementa a la kolor mahenta o galibarda, la kuala es una meskla de dos kolores primarias, mavi i kolorado. El vedre es una kolor persivida kolay por la vista umana.

## Enlasos eksternos

Katēggoría:Kolor
Kateggoría:Vikipedya:Artikolos kon grafia ladina
Blanko

Se dize ke un objekto es de kolor **blanko** kuando enel espektro se ankontran todas las kolores. Es faktivle definir las proporsiones de kada kolor presidadas, ma no egziste una unika definision de blanko. Endemas, la kolor blanko es la emision de frekuensas de la luz del Sol no separada en las kolores del su espektro. Esta kolor simbolisa a los konservadores i a la paz, anke en Kina i Rusia representa el luto. En los kazamyentos simbolisa la puresa.

Katēggoría:Kolor
Kateggoría:Vikipedya:Artikolos kon grafia ladina
Portokal (kolor)

La kolor **Portokal** se ankontra entre kolorado i amariyo enel espektro visible, en una lungesa de onda de aproksimadamente 620-585 nm. Es la misma kolor ke akeya de la fruta de la kuala toma su nombre. La kolor mavi komplementa a esta kolor.

## Enlasos eksternos

Katēggoría:Kolor
Kateggoría:Vikipedya:Artikolos kon grafia ladina
Sentro Shalem

El **Sentro Shalem** (en ivrit **מרכז שלם‎**, *Merkaz Shalem*) es un institúto de investigasion ubikado en la sivdad de Yerushalayim, el kualo patrosina i apóya los eshuérsos akadémikos en temas de filosofiya, politolojiya, istorya djudia, istorya zionista, Tora, Talmud, Estudios del Midio Oryente, arkeolojiya, ekonomiya i estidios estratejikos. El Sentro Shalem tiene embiada i kursada una solisitud al Konsejo Yisraeli de Edukasion Superior para aperturar la priméra skola d'artes libberas del paez, la kuala va poder entregar títolos de lisensiado en karrieras de artes i umanidades. 

El Sentro Shalem fue establesido enel anyo 1994, i se ankontra en la máale Moshava Germanit (Kolonia Almana) de la sivdad de Yerushalayim. Fue fondado por Yoram Hazony, Ofir Haivry, Daniel Polisar i Joshua Weinstein. El Sentro Shalem publika Azure i Hebraic Political Studies, el ultimo de los kualos es un jurnal akademiko. Azure, publikado en ivrit basho el nombre de **תכלת‎** (*T'helet*) i es el jurnal akademiko de entereso jeneral de mayor sirkulasion enel paez

## Enlasos eksternos
*Pajina web del Sentro Shalem

Kateggoría:Vikipedya:Artikolos kon grafia ladina